b'\n_START_ARTICLE_\nCape Canaveral AFS LC-26\n_START_SECTION_\nHistoria\n_START_PARAGRAPH_\nKompleksi 26:n rakentaminen k\xc3\xa4ynnityi vuonna 1956. Kompleksin rakennuskustannukset olivat noin 6,8 miljoonaan dollaria. Alustaa 26A k\xc3\xa4ytettiin elokuusta 1957 tammikuuhun 1963 kymmenen Jupiter-raketin laukaisuun. Alustaa 26B k\xc3\xa4ytettiin 16 Jupiter-raketin laukaisuun lokakuusta 1957 tammikuuhun 1960. Kompelksin alustalta 26A laukaistiin 31. tammikuuta 1958 Jupiter C -raketilla Yhdysvaltain ensimm\xc3\xa4inen satelliitti, Explorer I. Seuraavaksi alustalta 26B laukaistiin kaksi laukaisua, joista ensimm\xc3\xa4isell\xc3\xa4 joulukuussa 1958 avaruuteen lensi yksi apina, Gordo ja toisella toukokuussa 1959 kaksi apinaa, Able ja Miss Baker. Alustaa 26A k\xc3\xa4ytettiin hein\xc3\xa4kuusta elokuuhun vuonna 1959 kahden Redstone-raketin laukaisuun. Alustaa 26B k\xc3\xa4ytettiin kuuden Juno II -raketin laukaisuun elokuusta 1959 toukokuuhun 1961. Kompleksin k\xc3\xa4ytt\xc3\xb6 p\xc3\xa4\xc3\xa4ttyi vuonna 1964, ja se siirtyi Air Force Space Museum -museolle saman vuoden marraskuussa. Alusta sai National Historic Landmark -statuksen huhtikuussa 1984, ja alustalla on n\xc3\xa4ytill\xc3\xa4 nykyisin yli 55 rakettia ja ohjusta.'